Okresná prokuratúra Senica 
Janka Kráľa 735, 905 45 Senica 	

Sp. zn. : Pv 565/13/2205	Senica, 8.10.2013
EEČ : 2-19-65-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: operátor výroby
v období od 1.3. 2013 do 30.9. 2013 v XXXXX XXXXX a na iných miestach si riadne neplnil svoju vyživovaciu povinnosť, ktorá mu vyplýva zo Zákona o rodine ako vzájomná vyživovacia povinnosť medzi rodičom a dieťaťom a rozsudkom Okresného súdu Senica XXXXX zo dňa 12.12. 2012 mu bolo určené prispievať na výživu svojej dcéry XXXXX, nar. 3.2. 2009 čiastkou vo výške 30 % životného minima vždy do 15. dňa v mesiaci k rukám matky XXXXX, XXXXXXXXX, čím mu vznikol za uvedené obdobie dlh na výživnom vo výške 187.99,- €. 

lebo zanikla trestnosť činu

Odôvodnenie:
Poverený príslušník Obvodného oddelenia PZ Šaštín – Stráže uznesením pod XXXXX zo d¨ľa 23.7. 2013 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1 Trestného zákona.

 Poverený príslušník Obvodného oddelenia PZ Šaštín – Stráže uznesením pod XXXXX zo d¨ľa 8.8. 2013 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe.
 
	Po skončení skráteného vyšetrovania predložil poverený príslušník PZ vyšetrovací spis prokurátorovi s návrhom na zastavenie trestného stíhania podľa § 215 ods. 1 písm. h/ Trestného poriadku. 

Obvinený XXXXX uviedol, že má vedomosť o vyživovacej povinnosti voči dcére XXXXX na ktorú má prispievať mesačne 30 % životného minima. Výživné zaplatil naposledy vo februári 2013 kedy poslal XXXXX sumu vo výške 1.000,- Kč. Dlžnú sumu na výživnom sa zaväzuje uhradiť hneď ako dostane v septembri 2013 výplatu a pošle XXXXX sumu vo výške 200,- €. 

Výsluchom svedkyne - poškodenej XXXXX bolo zistené, že rozsudkom Okresného súdu Senica XXXXX do jej výchovy a XXXXX bolo určené prispievať na výživu Viktórie 30 % životného minima mesačne. D¨ľa 20.9. 2013 jej bola poštovou poukážkou uhradená čiastka vo výške 200,- €, čím bolo dlžné výživné za obdobie od marca 2013 do septembra 2013 uhradené. Ku d¨ľu vykonania výsluchu t.j. ku d¨ľu 26.9. 2013 jej XXXXX nedlhuje na výživnom žiadnu čiastku. 

	Týmto dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 písm. a) Trestného zákona, a keďže neplnenie vyživovacej povinnosti nemalo trvalo nepriaznivé následky, trestnosť zanedbania povinnej výživy zanikla.

	Vzhľadom na vyššie uvedené som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marián Michnica
prokurátor